open-index/open-wikipedia-markdown huggingface dataset:
Γκαντζασάρ Καπάν ΦΚ

Η **ΦΚ Γκαντζασάρ Καπάν** είναι αρμενική ποδοσφαιρική ομάδα με έδρα την πόλη Καπάν, στην Περιφέρεια Σιουνίκ. Η ομάδα αγωνίζεται στην Πρέμιερ Λιγκ της Αρμενίας. 

Ιδιοκτησιακά, η ομάδα ανήκει στην **Zangezur Copper and Molybdenum Combine Closed Joint-Stock Company** από τις 25 Φεβρουαρίου 2015.

Η επίσημη έδρα της ομάδας είναι το στάδιο Γκαντζασάρ. Το Προπονητικό Κέντρο **Gandzasar Kapan** βρίσκεται στα ανατολικά περίχωρα της πόλης Καπάν. Ο σύλλογος διαθέτει επίσης μια αναπληρωματική ομάδα γνωστή ως **Γκαντζασάρ Καπάν-2**, η οποία αγωνιζόταν στην Β΄ Κατηγορία Αρμενίας.

## Ιστορία
Ο σύλλογος ιδρύθηκε το 2004 και έκανε το ντεμπούτο του στο αρμενικό ποδοσφαιρικό στερέωμα, συμμετέχοντας στη διοργάνωση της Β΄ Κατηγορία Αρμενίας του 2004.Μετά από 2 χρόνια προβιβάστηκε στην Πρέμιερ Λιγκ Αρμενίας.

Στις 3 Νοεμβρίου 2020, η Γκαντζασάρ Καπάν ανακοίνωσε ότι αποσύρεται από την Πρέμιερ Λιγκ Αρμενίας και το Κύπελλο Αρμενίας λόγω των συνεχιζόμενων οικονομικών περιορισμών που σχετίζονται με την συνεχιζόμενη πανδημία COVID-19 στην Αρμενία και τη σύγκρουση του Ναγκόρνο-Καραμπάχ το 2020. 

Από τη σεζόν 2024–25, η Γκαντζασάρ Καπάν αγωνίζεται ξανά στην Πρέμιερ Λιγκ Αρμενίας, την κορυφαία κατηγορία στο αρμενικό ποδόσφαιρο.

## Διακρίσεις
***[[Πρωτάθλημα ποδοσφαίρου Αρμενίας|Πρέμιερ Λιγκ της Αρμενίας]]**
** 2η θέση: 2016–17
** 3η θέση: 2008, 2011, 2012–13, 2017–18
***[[Α΄ Κατηγορία ποδοσφαίρου ανδρών Αρμενίας|Β΄ Κατηγορία Αρμενίας]].**
** 1η θέση: 2023–24
** 2η θέση: 2022–23
** 3η θέση: 2021–22
***[[Κύπελλο Αρμενίας (ποδόσφαιρο ανδρών)|Κύπελλο Αρμενίας]]**
** 2017–18

## Έδρα

Ο σύλλογος παίζει τους εντός έδρας αγώνες του στο Στάδιο Γκαντζασάρ, γνωστό και ως Στάδιο της Πόλης του Καπάν, το οποίο έχει χωρητικότητα 3.500 θέσεων. Βρίσκεται στο κέντρο της πόλης Καπάν, στην αριστερή όχθη του ποταμού Βόγκτζι.

Στις αρχές του 2017 η ομάδα μετακόμισε προσωρινά στο Ρεπουμπλικανικό Στάδιο Βαζκέν Σαρκισιάν στο Ερεβάν λόγω εργασιών ανακαίνισης στη δική της έδρα.

## Τμήματα Υποδομών

Η Γκαντζασάρ Καπάν διατηρεί τη δική της ακαδημία Νέων στην πόλη Καπάν από το Μάιο του 2013. Εκτός από την πόλη του Καπάν, ο σύλλογος διατηρεί επίσης μια σχολή ποδοσφαίρου στην περιοχή **Σενγκαβίτ** της πρωτεύουσας Ερεβάν.

## Παίκτες

### Τρέχουσα σύνθεση

## Gandzasar Kapan-2

Η Γκαντζασάρ Καπάν -2 (η αναπληρωματική ομάδα του συλλόγου) έπαιζε τους εντός έδρας αγώνες της στο προπονητικό κέντρο (με τεχνητό χλοοτάπητα) του συλλόγου.

## Παραπομπές

## Εξωτερικές Πηγές
*Gandzasar at Weltfussball.de

Κατηγορία:Ποδοσφαιρικές ομάδες Αρμενίας
Κατηγορία:Ιδρύσεις ποδοσφαιρικών ομάδων το 2004
Καθαρό Λασιθίου (οικισμός)

Το **Καθαρό** είναι ακατοίκητος οικισμός της Κρήτης στην Περιφερειακή Ενότητα Λασιθίου.

## Γενικά στοιχεία
Το Καθαρό βρίσκεται δυτικά του κόλπου Μιραμπέλλου, σε υψόμετρο 1.140 μέτρων ενώ απέχει περίπου 25 χιλιόμετρα Δ.-ΝΔ. νοτιοδυτικά από τον Άγιο Νικόλαο (έδρα του δήμου). Αναφέρεται επίσημα, ως ξεχωριστός οικισμός για πρώτη φορά το 1961 να απογράφεται στην κοινότητα Κριτσάς. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, ανήκει στην Κοινότητα Κριτσάς, που υπάγεται στην Δημοτική Ενότητα Αγίου Νικολάου του Δήμου Αγίου Νικολάου και σύμφωνα με την απογραφή 2021 δεν απογράφησαν μόνιμοι κάτοικοι ενώ με αυτήν του 2011 ήταν 18.

## Παραπομπές


Καθαρό
Κατηγορία:Δήμος Αγίου Νικολάου
Νέιμορ

Ο **Νέιμορ** (**Namor**), γνωστός και ως **Sub-Mariner** (**Υποβρύχιος**) είναι χαρακτήρας που εμφανίζεται σε Αμερικανικά κόμικς που εκδίδονται από τη Marvel Comics. Δημιουργήθηκε από τον συγγραφέα-καλλιτέχνη Μπιλ Έβερετ και έκανε το ντεμπούτο του στο ακυκλοφόρητο *Motion Picture Funnies Weekly* #1. Την πρώτη του δημόσια εμφάνιση αποτελεί το *Marvel Comics* #1 (Οκτώβριος 1939), το οποίο είναι το πρώτο κόμικ της Timely Comics, του προκατόχου της Marvel Comics κατά τις δεκαετίες του 1930 και του 1940. Εκείνη την περίοδο, η οποία είναι γνωστή ως Χρυσή Εποχή των Κόμικς, ο Sub-Mariner ήταν ένας από τους τρεις κορυφαίους χαρακτήρες της Timely μαζί με τον Captain America και τον Human Torch. Παρόλα αυτά, έχει επίσης περιγραφεί ο πρώτος αντιήρωας σε κόμικ.

Ο μεταλλαγμένος γιος ενός καπετάνιου και της πριγκίπισσας του μυθικού υποθαλάσσιου βασιλείου της Ατλαντίδας, ο Νέιμορ κατέχει την υπερδύναμη και τις υδάτινες ικανότητες του είδους *Homo mermanus*, τη μεταλλαγμένη ικανότητα της πτήσης και υπεράνθρωπη δύναμη. Ένας ιστορικά σημαντικός και δημοφιλής χαρακτήρας της Marvel, ο Νέιμορ έχει συνεργαστεί ευθέως με τους Εκδικητές, Fantastic Four, Invaders, X-Men και Illuminati, ενώ κάποιες φορές απεικονίζεται ως εχθρός τους.

Ο Τένοτς Ουέρτα Μεχία υποδύεται τον χαρακτήρα στις ταινίες του Κινηματογραφικού Σύμπαντος της Marvel (MCU) *[[Black Panther: Wakanda Forever]]* (2022) και *[[Εκδικητές: Η Άνοδος του Doctor Doom]]* (2026).

## Παραπομπές


## Εξωτερικοί σύνδεσμοι

* Νέιμορ στο Marvel.com

Κατηγορία:Χαρακτήρες των Εκδικητών
Κατηγορία:Χαρακτήρες κόμικς που δημιουργήθηκαν το 1939
Κατηγορία:Μέλη των X-Men
Κατηγορία:Υπερήρωες της Marvel Comics
Κατηγορία:Φανταστικοί βασιλιάδες
Μελήσιππος

Ο **Μελήσιππος**, γιος του Διακρίτου, ήταν ένας από τους τρεις Σπαρτιάτες απεσταλμένους που στάλθηκαν στην Αθήνα το 432 π.Χ., λίγο πριν από το ξέσπασμα του Πελοποννησιακού Πολέμου. Η πρεσβεία αποτελούνταν από τον Ραμφία, τον Μελήσιππο και τον Αγήσανδρο και αποστολή της ήταν να παρουσιάσει το αίτημα της Σπάρτης: η Αθήνα να αποκαταστήσει την ανεξαρτησία όλων των ελληνικών πόλεων-κρατών. Κατόπιν της συμβουλής του Περικλή, οι Αθηναίοι απέρριψαν τα αιτήματα.

Τον επόμενο χρόνο (431 π.Χ.), καθώς ο βασιλιάς Αρχίδαμος προέλαυνε προς την Αττική, ο Μελήσιππος στάλθηκε εκ νέου στην Αθήνα με την ελπίδα έναρξης διαπραγματεύσεων, ωστόσο αυτή τη φορά οι Αθηναίοι αρνήθηκαν ακόμη και να του παραχωρήσουν ακρόαση. Καθώς τον συνόδευαν στα σύνορα και τον απέπεμπαν, ο Μελήσιππος φέρεται να δήλωσε ότι η ημέρα εκείνη θα σηματοδοτούσε την αρχή μεγάλων συμφορών για τους Έλληνες.

## Παραπομπές


Κατηγορία:Πρωταγωνιστές του Πελοποννησιακού Πολέμου
Ιωάννα Χατζηβασιλείου

Η **Ιωάννα Χατζηβασιλείου**, γεννημένη στις 11 Απριλίου 2000 στην Αθήνα, είναι Ελληνίδα αθλήτρια της καλαθοσφαίρισης. Διαθέτοντας ύψος 177 εκατοστά, αγωνίζεται ως σούτινγκ γκάρντ και σμόλ φόργουορντ. Έχει αγωνιστεί στα ηλικιακά κλιμάκια κορασίδων και νεανίδων των αναπτυξιακών εθνικών ομάδων της Ελλάδας. Από το 2022 καλείται στην Εθνική Γυναικών 3x3.

## Στατιστικά διεθνών διοργανώσεων

### Διοργανώσεις νέων με την Εθνική Ελλάδος
Σύμφωνα με το αρχείο της FIBA, η Χατζηβασιλείου παρουσίασε τις ακόλουθες επιδόσεις σε διεθνείς νεανικές διοργανώσεις: 

## Παραπομπές


## Εξωτερικοί σύνδεσμοι
* Ιωάννα Χατζηβασιλείου, συμμετοχές με τα χρώματα της Εθνικής Ελλάδος, επίσημος ιστότοπος της Ελληνικής Ομοσπονδίας Καλαθοσφαίρισης.
* Ioanna Chatzivasileiou, στατιστικά στον επίσημο ιστότοπο της FIBA. 
* Ioanna Chatzivasileiou, στατιστικά στον επίσημο ιστότοπο της FIBA για τις διοργανώσεις 3×3. 
* Ioanna Chatzivasileiou, στατιστικά στον ιστότοπο EuroBasket.com. 
* Ioanna Chatzivasileiou, στατιστικά στον ιστότοπο SofaScore.com. 
* Ioanna Chatzivasileiou, στατιστικά στον ιστότοπο FlashScore.com. 
* 

Κατηγορία:Ελληνίδες αθλήτριες της καλαθοσφαίρισης
Κατηγορία:Καλαθοσφαιρίστριες Εθνικής Ελλάδας Κ18
Κατηγορία:Καλαθοσφαιρίστριες Εθνικής Ελλάδας Κ16
Κατηγορία:Καλαθοσφαιρίστριες Εθνικής Ελλάδας 3x3 Κ23
Κατηγορία:Καλαθοσφαιρίστριες Εθνικής Ελλάδας 3x3
Κατηγορία:Καλαθοσφαιρίστριες Γ.Σ. Εσπερίδων Καλλιθέας
Κατηγορία:Σμολ Φοργουόρντ
Κατηγορία:Σούτινγκ Γκάρντ
Σίρλεϊ Ρέινς

Η Σίρλεϊ Ρέινς (Αγγλικά: *Shirley Raines*, 29 Δεκεμβρίου 1967 - 27 Ιανουαρίου 2026) ήταν Αμερικανίδα ακτιβίστρια της κοινότητας και influencer με περισσότερους από 5 εκατομμύρια ακολούθους στο TikTok. Ήταν η ιδρύτρια του μη κερδοσκοπικού οργανισμού *Beauty 2 the Streetz*, ο οποίος παρέχει υπηρεσίες κομμωτηρίου και μακιγιάζ, φαγητό, ρούχα, είδη υγιεινής και ασφάλειας σε χιλιάδες άστεγους στο Σκιντ Ρόου του Λος Άντζελες. Το 2021, επιλέχθηκε ως Ηρωίδα της Χρονιάς του CNN λαμβάνοντας επίσης επιχορήγηση 100.000 δολαρίων για το έργο της, ενώ το 2025 επιλέχθηκε ως Προσωπικότητα των Μέσων Κοινωνικής Δικτύωσης της Χρονιάς των βραβείων 56th NAACP Image Awards.

Το *Beauty 2 The Streetz* χαρακτήρισε το έργο της «ανυπολόγιστης σημασίας», τονίζοντας ότι μέσα από τη βαθιά της ενσυναίσθηση και την ακούραστη δράση της, η Ρέινς έδωσε φωνή, αξιοπρέπεια και ελπίδα σε μερικές από τις πιο περιθωριοποιημένες κοινωνικές ομάδες.

H Σίρλεϊ Ρέινς είχε έξι παιδιά, ένα εκ των οποίων πέθανε σε πολύ μικρή ηλικία, και ήταν αυτό το πένθος που την οδήγησε στο να στραφεί προς τους ανθρώπους που ζούσαν στον δρόμο. Ο θάνατός της, στις 27 Ιανουαρίου 2026, προκάλεσε έντονη συγκίνηση στο Λος Άντζελες, μια πόλη που αντιμετωπίζει εδώ και χρόνια σοβαρό πρόβλημα, με περίπου 72.000 άστεγους, σύμφωνα με έρευνα του 2025.

## Παραπομπές


Κατηγορία:Αμερικανοί ακτιβιστές
Κατηγορία:Αστεγία
Κατηγορία:Ομορφιά και καλλωπισμός
Μαζάισκ

Το **Μαζάισκ** () είναι πόλη στην Περιφέρεια Μόσχας, στην ευρωπαϊκή Ρωσία, πρωτεύουσα ομώνυμου διαμερίσματος. Ο πληθυσμός του Μαζάισκ κατά την απογραφή του 2010 ήταν 31.363 κάτοικοι με αυξητική τάση, ενώ στην τελευταία σοβιετική απογραφή, το 1989, αναφέρονται 30.735 κάτοικοι. Η πόλη είναι κτισμένη πάνω στην ιστορική διαδρομή Μόσχας-Σμολένσκ-Πολωνίας, και απέχει 110 χιλιόμετρα δυτικά από το κέντρο της Μόσχας.

## Ιστορία
Το Μαζάισκ αναφέρεται για πρώτη φορά σε γραπτή πηγή το 1231 ως φέουδο που κληρονομούσαν τα νεότερα τέκνα των πριγκίπων του Τσερνίγκοφ. Μια θεωρία υποστηρίζει ότι έλαβε την ονομασία του από το ποτάμι Μαζάυ (Μαζάγια), του οποίου με τη σειρά η ονομασία είναι πιθανώς βαλτικής προελεύσεως (πρβλ. τη λιθουανική λέξη *mažoji* = «μικρό», προφανώς σε αντίθεση με τον μεγαλύτερο γειτονικό ποταμό Μόσκοβα). Αργότερα το Μαζάισκ έγινε σημαντικό προπύργιο της δυναστείας του Πριγκιπάτου του Σμολένσκ, που τον 13ο αιώνα το διοικούσε ο Δούκας (και μετέπειτα άγιος) Θεόδωρος ο Μέλας. Το Πριγκιπάτο της Μόσχας κατέλαβε το Μαζάισκ το 1303, αλλά στη συνέχεια δυσκολεύθηκε σοβαρά να το υπερασπίζεται εναντίον των επιδρομών του Αλγκίρντας. Συνήθως το φέουδο του Μαζάισκ το κληρονομούσε ο νεότερος αδελφός του ηγεμονεύοντα Μέγα Δούκα της Μόσχας, ώσπου η συνήθεια αυτή εγκαταλείφθηκε το 1493. Το 1562 η Δανία και η Ρωσία συνυπέγραψαν τη φερώνυμη Συνθήκη του Μαζάισκ στην πόλη, κατά τη διάρκεια του Λιβονικού Πολέμου του 1558-1583.

Η πόλη διεδραμάτισε διαχρονικά βασικό ρόλο στην υπεράσπιση των δυτικών προσεγγίσεων προς τη Μόσχα: υπάρχει η φράση στη ρωσική γλώσσα «загнать за Можай», που σημαίνει «ωθώ πέρα από το Μαζάι», υπονοώντας την εκδίωξη του εχθρού μακρά από τη Μόσχα. Η φράση αυτή χρονολογείται από τον Πολωνορωσικό Πόλεμο 1609-1618. Κατά τη μεγάλη Γαλλική εισβολή στη Ρωσία το 1812 η Μάχη του Μποροντίνο διεξάχθηκε μόλις 12 χιλιόμετρα μακριά από την πόλη. Στον Β΄ Παγκόσμιο Πόλεμο ο γερμανικός στρατός κατέλαβε το Μαζάισκ στις 18 Οκτωβρίου 1941 και ο σοβιετικός στρατός ανακατέλαβε την πόλη στις 20 Ιανουαρίου 1942.

## Αρχιτεκτονική κληρονομιά
Ο πρώτος πέτρινος καθεδρικός ναός στην πόλη, ο «παλαιός Άι-Νικόλας» (*σταρο-Νικόλσκι*), κτίσθηκε εντός του κρεμλίνου της στις αρχές του 14ου αιώνα και έμοιαζε πολύ με τον Καθεδρικό της Κοιμήσεως της Θεοτόκου Zvenigorod. Τότε φιλοτεχνήθηκε για εκείνον το ξύλινο ανάγλυφο του Αγίου από άγνωστο καλλιτέχνη. Πέτρινο φρούριο ωστόσο απέκτησε η πόλη μόλις στις αρχές του 17ου αιώνα.

Ο σημερινός Καθεδρικός Ναός του Αγίου Νικολάου του Μαζάισκ είναι σε σχέδιο του Αλεξέι Μπακάρεφ σε νεογοτθικό ρυθμό. Η ανέγερσή του άρχισε το 1802, αλλά λεηλατήθηκε από τα υποχωρούντα γαλλικά στρατεύματα το 1812 και ολοκληρώθηκε το 1814 (θυρανοίξια). Αξιόλογος είναι και ο ναός των Αγίων Ιωακείμ και Άννας, που διατηρεί τμήματα από τον 15ο αιώνα, καθώς και η Μονή Λουζέτσκι, που ίδρυσε το 1408 ο Άγιος Θεράποντας της Λευκής Λίμνης και ξανακτίσθηκε με τούβλα τον 16ο αιώνα.

## Παραπομπές


Μαζαισκ
Μόντε Πόρτσιο Κατόνε

Το **Μόντε Πόρτσιο Κατόνε** () είναι δήμος και κωμόπολη της Ιταλίας στο Λάτιο, που υπάγεται διοικητικώς στη Μητροπολιτική περιοχή της Ρώμης. Η πόλη είναι κτισμένη στους Αλβανούς Λόφους, σε υψόμετρο 450 μέτρα πάνω από την επιφάνεια της θάλασσας, και απέχει περίπου 20 χιλιόμετρα νοτιοανατολικά από τη Ρώμη. Ο πληθυσμός του δήμου κατά την απογραφή του 2021 ήταν 8.584 κάτοικοι έναντι 7.452 κατοίκων το 1991 και 3.080 κατοίκων το 1951. Ο δήμος συνορεύει με τους εξής άλλους δήμους: Φρασκάτι, Γκροτταφερράτα, Μόντε Κόμπατρι και τον Δήμο της Ρώμης.

## Αξιοθέατα
* Το Αστεροσκοπείο της Ρώμης, 2 χιλιόμετρα από το κέντρο της πόλεως. Η οικοδόμησή του άρχισε το 1939 και ολοκληρώθηκε το 1965. Υψώνεται πάνω από τα ερείπια μιας αρχαίας ρωμαϊκής επαύλεως, της «Βίλας της Ματιδίας» του 1ου αιώνα μ.Χ.. Το κτήριο του αστεροσκοπείου είναι επιβλητικό και χρησίμευσε για τη διατήρηση του εξοπλισμού του παλαιού «Εθνικού Αστεροσκοπείου» στη Ρώμη. Σήμερα έχει εκπαιδευτικό ρόλο, με εποπτικά μέσα διδασκαλίας για την εκπαίδευση φοιτητών και επισκέψεις σχολείων, συλλόγων και του γενικού κοινού.
* Τα ερείπια της αρχαίας πόλεως Τούσκουλουμ.
* Η μονή του Τουσκουλανού Ερημητηρίου, που ιδρύθηκε το 1607 από Καμαλδολιανούς μοναχούς. Το σημερινό κτήριο ολοκληρώθηκε το 1613 και ο κεντρικός ναός είναι αφιερωμένος στον όσιο Ρομουάλδο.
* Ο Ναός του Αγίου Γρηγορίου του Μέγα, έργο του 1666 σε σχέδια του Κάρλο Ραϊνάλντι για λογαριασμό της Οικογένειας των Μποργκέζε.
* Η Βίλα Μοντραγκόνε, έργο του σημαντικού αρχιτέκτονα Τζάκομο Μπαρότσι ντα Βινιόλα.

## Παραπομπές


Μοντε Πορτσιο Κατονε
Ελεκτρογκόρσκ

Το **Ελεκτρογκόρσκ** () είναι πόλη στην Περιφέρεια Μόσχας, στην ευρωπαϊκή Ρωσία. Ο πληθυσμός του Ελεκτρογκόρσκ σύμφωνα με εκτίμηση του 2020 ήταν 22.653 κάτοικοι, ενώ στην τελευταία σοβιετική απογραφή, το 1989, αναφέρονται 18.391 κάτοικοι και στην απογραφή του 2002 καταγράφηκαν 20.353. Η πόλη απέχει 75 χιλιόμετρα ανατολικά από το κέντρο της Μόσχας. Το κλίμα της είναι ηπειρωτικό, με θερμοκρασίες που κυμαίνονται από -30 °C τον χειμώνα μέχρι 25 °C το καλοκαίρι.

## Ιστορία
Η πόλη ιδρύθηκε ως οικισμός το 1912 για τους εργάτες της κατασκευής του πρώτου μεγάλου ατμοηλεκτρικού σταθμού παραγωγής ηλεκτρικής ενέργειας στη Ρωσία, ο οποίος έκαιγε τύρφη. Τότε ο σταθμός ονομάσθηκε «Ελεκτροπερεντάτσα» (ρωσ. Электропередача), δηλαδή «ηλεκτρομεταφορά» και η ονομασία επεκτάθηκε και στον οικισμό. Αλλά όταν ο οικισμός αναγνωρίσθηκε ως «πόλη» το 1946, μετονομάσθηκε σε Ελεκτρογκόρσκ.

* Στην πόλη γεννήθηκε ο καλαθοσφαιριστής Αλεξάντρ Μπολοσέφ (1947-2010), «χρυσός» Ολυμπιονίκης το 1972 με τη σοβιετική ομάδα.

## Παραπομπές


Ελεκτρογκορσκ
Πωλ Βιντάλ

Ο **Πωλ Αντονέν Βιντάλ** (, 16 Ιουνίου 1863 – 9 Απριλίου 1931) ήταν Γάλλος συνθέτης του ρομαντισμού, που συνέθεσε κυρίως όπερες. Υπήρξε επίσης διευθυντής ορχήστρας, μουσικοδιδάσκαλος και πιανίστας, και έζησε κυρίως στο Παρίσι.

## Βίος και σταδιοδρομία
Ο Πωλ Βιντάλ γεννήθηκε στην Τουλούζη και σπούδασε στο εκεί ωδείο και στο Κονσερβατόριο του Παρισιού, όπου είχε καθηγητή τον Ζυλ Μασνέ. Κέρδισε το Βραβείο της Ρώμης το 1883 και, μαζί με τον Κλωντ Ντεμπυσύ που το κέρδισε το επόμενο έτος, ερμήνευσαν σε δύο πιάνα στις 8 Ιανουαρίου 1886 στη Ρώμη τη *[[Συμφωνία του Φάουστ]]* του Λιστ με ακροατή τον ίδιο τον γηραιό Λιστ, ο οποίος αποκοιμήθηκε ακούγοντας τη μουσική του!

Ο Βιντάλ διεύθυνε την ορχήστρα στην Εθνική Όπερα του Παρισιού, με πρώτη του εμφάνιση στην όπερα *[[Γκουεντολέν]]* του Εμμανυέλ Σαμπριέ) το 1894, ενώ αργότερα διεύθυνε την πρώτη παράσταση της όπερας *[[Αριάδνη (Μασνέ)|Αριάδνη]]* και την πρεμιέρα στο Παρίσι της όπερας *[[Ρόμα (όπερα)|Ρόμα]]*, αμφότερα έργα του Μασνέ, καθιστάμενος ο επίσημος διευθυντής ορχήστρας της Εθνικής Όπερας το 1906. Μαζί με τον Ζωρζ Μαρτύ ίδρυσαν τον θεσμό των «Concerts de l’Opera». Ως μουσικός διευθυντής της Οπερά-κομίκ από το 1914 μέχρι το 1919, διεύθυνε παραστάσεις της *[[Άλκηστις (Γκλουκ)|`Αλκηστης]]*, της *[[Ιφιγένεια εν Ταύροις (όπερα του Γκλουκ)|Ιφιγενείας εν Ταύροις]]*, και των *L'irato*, *Le Rêve* και *[[Τερέζα (όπερα)|Τερέζα]]*.

[thumb|right|Ο τάφος του συνθέτη στο [Κοιμητήριο των Μπατινιόλ]]
Ο συνθέτης δίδαξε στο Κονσερβατόριο του Παρισιού, όπου μεταξύ των μαθητών του συγκαταλέγονταν οι συνθέτες Λιλί Μπουλανζέ, Μαρκ Ντελμά, Ζακ Ιμπέρ και Βλαντιμίρ Φεντορόφ. Ο Πωλ Βιντάλ πέθανε στο Παρίσι σε ηλικία 67 ετών.

Ο αδελφός του Πωλ, ο Ζοζέφ Μπερνάρ Βιντάλ (1859-1924), ήταν επίσης συνθέτης.

## Συνθέσεις
Οι συνθέσεις του Πωλ Βιντάλ έχουν σχεδόν λησμονηθεί σήμερα. Περιλαμβάνουν τις όπερες *Eros* (1892), *Το μυστήριο του Αγίου Ανδρέου* (1894), *Guernica* (1895), *La Burgonde* (1898), *Βάλτερ της Ακουιτανίας* (1898), *Αττίλας* (1898) και *Ραμσής* (1900). Επίσης, τα μπαλέτα *La Maladetta* (1893), *Fête russe* (1893 η ενορχήστρωση), αμφότερα χορογραφημένα από τον Βέλγο Joseph Hansen της Όπερας των Παρισίων, και αρκετά άλλα μπαλέτα, μία καντάτα (*Ecce Sacerdos magnus*) και τη μελοποίηση της ποιητικής συλλογής του Τεοντόρ ντε Μπανβίλ *Le Baiser* (1888). Σε συνεργασία με τον Αντρέ Μεσσαζέ ενορχήστρωσαν μουσική για πιάνο του Φρεντερίκ Σοπέν, μετατρέποντάς την σε μια *Suite de danses* (1913).

Ο συνθέτης είναι ίσως περισσότερο γνωστός σήμερα για τις ασκήσεις αρμονίας του για πιάνο, τις *Recueil de basses et chants donnés*, που απετέλεσαν αγαπημένο εργαλείο διδασκαλίας της μαθήτριάς του και θρυλικής μουσικοδιδασκάλου Νάντια Μπουλανζέ, και μετέπειτα πολλών εκ των μαθητών εκείνης. Μεταξύ των τελευταίων ήταν και ο Ναρσίς Μπονέ (*Narcis Bonet*), ο οποίος επανεξέδωσε μια συλλογή τους υπό τον τίτλο *Paul Vidal, Nadia Boulanger: Une collection de basses et chants donnés*.

## Παραπομπές


## Πηγές
* Το λήμμα «Βιντάλ Παύλος Αντώνιος» στη *Νέα Ελληνική Εγκυκλοπαίδεια* «Χάρη Πάτση», τόμ. 8, σελ. 527

Κατηγορία:Γάλλοι συνθέτες όπερας
Κατηγορία:Καθηγητές Ανωτάτου Εθνικού Ωδείου Μουσικής και Χορού του Παρισιού
Μαντίο (Βόρεια Καρολίνα)

Το **Μαντίο** (αγγλικά: *Manteo*) είναι πόλη στην κομητεία Ντέαρ, στη Βόρεια Καρολίνα, στις Ηνωμένες Πολιτείες, που βρίσκεται στο νησί Ρόανοκ. Ο πληθυσμός ήταν 1.602 κατά την απογραφή του 2020. Είναι η έδρα της κομητείας Ντέαρ. Η πόλη ενσωματώθηκε το 1899. 

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1.98 τετραγωνικών μιλίων (5.13 km2), εκ των οποίων τα 1.92 τετραγωνικά μίλια (4.97 km2) είναι στεριά και τα 0.06 τετραγωνικά μίλια (0.16 km2) (3.09%) είναι νερό.

### Κλιμα
Το Μαντίο έχει υγρό υποτροπικό κλίμα όπως το μεγαλύτερο μέρος της Βόρειας Καρολίνας με μακριά, ζεστά καλοκαίρια και σύντομους, δροσερούς χειμώνες. Οι βροχοπτώσεις είναι πολύ έντονες όλο το χρόνο και διαρκούν 96 ημέρες. Το χιόνι είναι σπάνιος θέας.

## Παραπομπές


Κατηγορία:Έδρες κομητειών της Βόρειας Καρολίνας
Κατηγορία:Πόλεις της Βόρειας Καρολίνας
Κατηγορία:Πόλεις στην κομητεία Ντέαρ της Βόρειας Καρολίνας
Πλιβό

Το **Πλιβό** (, ) είναι γαλλική κοινότητα στο νομό της Μαρν, στη διοικητική περιοχή του Γκραντ Εστ.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Μαρν
Κατάλογος τραγουδιών στην κορυφή του Billboard Hot 100 (2026)

Το  ''Billboard'' Hot 100 είναι  ένας κατάλογος με τραγούδια στις ΗΠΑ, που κατατάσσει τα τραγούδια με τις καλύτερες επιδόσεις στις Ηνωμένες Πολιτείες. Τα δεδομένα του συγκεντρώνονται από το Luminate Data και δημοσιεύονται από το αμερικανικό μουσικό περιοδικό Billboard. Οι κατατάξεις πωλήσεων προκύπτουν από τη ραδιοφωνική συχνότητα που παίζει κάποιο τραγούδι σε αμερικανικούς ραδιοφωνικούς σταθμούς, από το online streaming και από τις πωλήσεις (φυσικές ή ψηφιακές).
Επτά καλλιτέχνες έχουν βρεθεί στην κορυφή το 2026 με μία-την Έλα Λάνγκλεϊ να γίνεται για πρώτη φορά νούμερο ένα και την Τέιλορ Σουίφτ να είναι η μοναδική με δύο τραγούδια στην κορυφή, με τελευταία ενημέρωση στις 28 Μαρτίου 2026.

## Κατάλογος

## Καλλιτέχνες στην κορυφή

## Παραπομπές


2026
Γιοάννα Χμιελέφσκα

Η **Γιοάννα Χμιελέφσκα** (, 2 Απριλίου 1932 - 7 Οκτωβρίου 2013), το καλλιτεχνικό ψευδώνυμο της **Ιρένα Κουν** (*Irena Kühn*, το γένος Μπέκερ [*Becker*]), ήταν Πολωνή μυθιστοριογράφος και σεναριογράφος. Το έργο της περιγράφεται συχνά ως «ειρωνικές ιστορίες ντετέκτιβ». Τα μυθιστορήματά της, τα οποία έχουν μεταφραστεί σε τουλάχιστον 11 γλώσσες,  έχουν πουλήσει περισσότερα από 6 εκατομμύρια αντίτυπα στην Πολωνία και πάνω από 10 εκατομμύρια αντίγραφα στη Ρωσία.

Το 2004, βραβεύτηκε με το Σταυρό του Αξιωματικού του Τάγματος της Αναγέννησης της Πολωνίας.

Πέθανε στις 7 Οκτωβρίου 2013 και ενταφιάστηκε στο Κοιμητήριο Ποβόνσκι στη Βαρσοβία.

## Παραπομπές


## Εξωτερικοί σύνδεσμοι
* Επίσημος ιστότόπος (Αρχειοθετημένο)
* Joanna Chmielewska στο Culture.pl
* 

Κατηγορία:Πολωνές μυθιστοριογράφοι
Κατηγορία:Πολωνοί σεναριογράφοι
Κατηγορία:Πολωνές συγγραφείς
Κατηγορία:Πολωνοί σχεδιαστές
Κατηγορία:Απόφοιτοι του Πανεπιστημίου της Βαρσοβίας
Κατηγορία:Αξιωματικοί του Τάγματος της Αναγέννησης της Πολωνίας
Κατηγορία:Ενταφιασμοί στο Κοιμητήριο Ποβόνσκι
28 Χρόνια Μετά: Ο Ναός των Οστών

Το ***28 Χρόνια Μετά: Ο Ναός των Οστών*** (πρωτότυπος τίτλος: ***28 Years Later: The Bone Temple***) είναι μετα-αποκαλυπτική ταινία τρόμου του 2026 σε σκηνοθεσία από τη Νία ΝταΚόστα και σενάριο από τον Άλεξ Γκάρλαντ. Αποτελεί την τέταρτη ταινία της σειράς ταινιών ''28 Μέρες Μετά'' και γυρίστηκε αμέσως μετά από τον προκάτοχό του, *[[28 Χρόνια Μετά]]* (2025). Πρωταγωνιστούν οι Ρέιφ Φάινς, Τζακ Ο'Κόνελ, Άλφι Ουίλιαμς, Έριν Κέλιμαν και Τσι Λιούις-Πάρι.

Η ταινία *28 Χρόνια Μετά: Ο Ναός των Οστών* κυκλοφόρησε στις 13 Ιανουαρίου 2026 στο Ηνωμένο Βασίλειο από τη Sony Pictures Releasing. Έλαβε θετικά σχόλια από τους κριτικούς και με προϋπολογισμό $63 εκατομμυρίων εισέπραξε $58.4 εκατομμύρια παγκοσμίως, με αποτέλεσμα να θεωρηθεί εισπρακτική αποτυχία. Παρόλα αυτά, μια συνέχεια βρίσκεται σε ανάπτυξη.

## Παραπομπές


## Εξωτερικοί σύνδεσμοι

* 

Κατηγορία:Ταινίες του 2026
Κατηγορία:Αμερικανικές ταινίες της δεκαετίας 2020
Κατηγορία:Βρετανικές ταινίες της δεκαετίας 2020
Κατηγορία:Αγγλόφωνες ταινίες
Κατηγορία:Αμερικανικές ταινίες τρόμου
Κατηγορία:Βρετανικές ταινίες τρόμου
Κατηγορία:Δυστοπικές ταινίες
Κατηγορία:Αμερικανικές ταινίες τρόμου - επιστημονικής φαντασίας
Κατηγορία:Ταινίες σίκουελ
Κατηγορία:Μετα-αποκαλυπτικές ταινίες
Κατηγορία:Ταινίες παραγωγής Columbia Pictures
Κατηγορία:Οικοτρομοκρατία στη μυθοπλασία
Κατηγορία:Ταινίες γυρισμένες στην Αγγλία
Κατηγορία:Ταινίες της TSG Entertainment
INXSIVE

Το ***INXSIVE*** είναι το πρώτο compilation άλμπουμ του αυστραλιανού rock συγκροτήματος INXS, που κυκλοφόρησε το 1982 από την Deluxe Records μόνο για την αυστραλιανή αγορά. Εμφανίστηκε στα κορυφαία charts.&nbsp;100 από τα charts άλμπουμ του Kent Music Report.  Το *INXSive* περιλαμβάνει τα καλύτερα κομμάτια από τα δύο πρώτα στούντιο άλμπουμ του συγκροτήματος, σχετικά B-sides και δύο singles εκτός άλμπουμ: "Simple Simon" και "The Loved One". Το τελευταίο είναι μια διασκευή ενός single του 1966 το οποίο αρχικά κυκλοφόρησε από τους The Loved Ones. Οι INXS αργότερα ηχογράφησαν ξανά αυτό το τραγούδι και το κυκλοφόρησαν στο άλμπουμ *[[Kick (άλμπουμ, INXS)|Kick]]* (Οκτώβριο του 1987).

Περιγράφηκε από τον Αυστραλό μουσικολόγο, Ίαν ΜακΦάρλαν: «Η οικονομική συλλογή *INXSive* στην Deluxe συμμάζεψε διάφορα κομμάτια άλμπουμ και πρώιμα singles».  Το άλμπουμ ολοκλήρωσε το συμβόλαιο του συγκροτήματος με την DeLuxe πριν μετακινηθούν στην WEA και την PolyGram με την ελπίδα μεγαλύτερης παγκόσμιας προβολής.

## Λίστα κομματιών

## Παραπομπές


Κατηγορία:Άλμπουμ του 1982
Κατηγορία:Compilation άλμπουμ των INXS
Σαντίνο Αντίνο

Ο **Σαντίνο Αντίνο Βαλένσια** (, 25 Οκτωβρίου 2005) είναι Αργεντινός επαγγελματίας ποδοσφαιριστής, ο οποίος αγωνίζεται ως πλάγιος μέσος για τον Παναθηναϊκό.

## Σταδιοδρομία σε συλλόγους
Ο Αντίνο εντάχθηκε στη Γοδόι Κρους σε νεαρή ηλικία και ανέβηκε σταδιακά τις ηλικιακές βαθμίδες, υπογράφοντας επαγγελματικό συμβόλαιο με το σύλλογο τον Ιούλιο του 2024. Έκανε το ντεμπούτο του στο Πρωτάθλημα Αργεντινής στην ισοπαλία με 1-1 εναντίον της Σαρμιέντο ντε Χουνίν το Σεπτέμβριο του 2024. Αργότερα εκείνο το μήνα, σκόραρε το πρώτο του γκολ για το σύλλογο, εναντίον της Κλουμπ Ατλέτικο Ουρακάν.

Στις 16 Ιανουαρίου 2026, υπέγραψε συμβόλαιο 4,5 ετών με τον Παναθηναϊκό. Οι δύο πλευρές συμφώνησαν για 10 εκατ. ευρώ για το 75% των δικαιωμάτων του Αργεντινού Αντίνο, ενώ το υπόλοιπο 25% θα διατηρηθεί από τη Γοδόι Κρους.

## Εθνική ομάδα
Ο Αντίνο έχει αγωνιστεί με την Εθνική Αργεντινής Κ20.

## Παραπομπές


Κατηγορία:Αργεντινοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Αργεντινής Κ20
Κατηγορία:Ποδοσφαιριστές Γοδόι Κρους
Κατηγορία:Ποδοσφαιριστές Πριμέρα Ντιβιζιόν Αργεντινής
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Αργεντινοί ποδοσφαιριστές στο εξωτερικό
A House of Dynamite

Το ***A House of Dynamite*** είναι Αμερικανική πολιτικό θρίλερ του 2025, σε σκηνοθεσία Κάθριν Μπίγκελοου και σενάριο του Νόα Όπνεχαϊμ. Πρωταγωνιστούν οι Ίντρις Έλμπα, Ρεμπέκα Φέργκιουσον, Γκάμπριελ Μπάσο, Τζάρεντ Χάρις, Τρέισι Λετς, Άντονι Ράμος, Μόουζες Ίνγκραμ, Τζόνα Χάουερ-Κινγκ, Γκρέτα Λι και Τζέισον Κλαρκ. Η ταινία ακολουθεί τις οπτικές γωνίες και τις αντιδράσεις διάφορων κυβερνητικών και στρατιωτικών αξιωματούχων των Ηνωμένων Πολιτειών, μετά την εκτόξευση ενός διηπειρωτικού βαλλιστικού πυραύλου από έναν άγνωστο αντίπαλο στο Σικάγο.

Το *A House of Dynamite* έκανε πρεμιέρα στο βασικό διαγωνιστικό κομμάτι του 82ου Διεθνές Φεστιβάλ Κινηματογράφου Βενετίας στις 2 Σεπτεμβρίου 2025, όπου ήταν υποψήφιο για τον Χρυσό Λέοντα. Κυκλοφόρησε σε επιλεγμένους κινηματογράφους στις Ηνωμένες Πολιτείες στις 10 Οκτωβρίου, πριν κυκλοφορήσει παγκοσμίως στο Netflix στις 24 Οκτωβρίου. Έλαβε γενικά θετικές κριτικές.

## Ηθοποιοί και χαρακτήρες
* Ίντρις Έλμπα ως ο Πρόεδρος των Ηνωμένων Πολιτειών Αμερικής
* Ρεμπέκα Φέργκιουσον ως Ολίβια "Λιβ" Γουόκερ, η επικεφαλής αξιωματικός υπεύθυνη στην Αίθουσα Συμβάντων του Λευκού Οίκου κατά την διάρκεια την κρίσης
* Γκάμπριελ Μπάσο ως Αναπληρωτής Σύμβουλος Εθνικής Ασφάλειας, Τζέικ Μπέρινγκτον
* Τζάρεντ Χάρις ως Υπουργός Άμυνας, Ριντ Μπέικερ
* Τρέισι Λετς ως Στρατηγός Άντονι Μπρέιντι, Μάχιμος Διοικητής της Στρατηγικής των Ηνωμένων Πολιτειών (STRATCOM)
* Άντονι Ράμος ως Ταγματάρχης Ντάνιελ Γκονζάλες, διοικητής του Φρούριου Γκρίλι στην Αλάσκα
* Μόουζες Ίνγκραμ ως Κάθι Ρότζερς, αξιωματικός της Ομοσπονδιακής Υπηρεσίας Διαχείρισης Καταστάσεων Έκτακτης Ανάγκης με το Γραφείο των Προγραμμάτων Εθνικής Συνέπειας.
* Τζόνα Χάουερ-Κινγκ ως Υποπλοίαρχος Ρόμπερτ Ριβς, ο Προεδρικός Στρατιωτικός Βοηθός
* Γκρέτα Λι ως Άνα Παρκ, η Εθνική Αξιωματικός Πληροφοριών της Βόρειας Κορέας
* Τζέισον Κλαρκ ως Ναύαρχος Μαρκ Μίλερ, Διευθυντής της Αίθουσας Συμβάντων του Λευκού Οίκου
* Μαλάχι Μπίσλι ως Γουίλιαμ Ντέιβις, συνάδλεφος της Γουόκερ στην Αίθουσα Συμβάντων
* Μπράιαν Τι ως Κεν Τσομ επικεφαλής των Μυστικών Υπηρεσιών των Ηνωμένων Πολιτειών και την Υπηρεσίας Προεδρικής Προστασίας.
* Μπρίτανι Ο'Γκρέιντι ως Λίλι Μπέρινγκτον, έγκυος σύζυγος του Τζέικ και βοηθός Γερουσιαστή στο Καπιτώλιο
* Γκμπένγκα Ακίναγκμπε ως Υποστράτηγος Στίβεν Κάιλ, Διευθυντής Παγκόσμιων Επιχειρήσεων (J-3), STRATCOM
* Γουίλα Φιτζέραλντ ως Άμπι Τζάνσινγκ, εκπρόσωπος του CNN στην Αίθουσα Επικοινωνίας του Λευκού Οίκου 
* Ρενέ Ελίς Γκόλντσμπέρι ως η Πρώτη Κυρία των Ηνωμένων Πολιτειών
* Κάιλ Άλεν ως Λοχαγός Τζον Ζίμερ, πιλότος βομβών B-2
* Κέιτλιν Ντέβερ ως Κάρολαϊν Μπέικερ, κόρη του Μπέικερ
* Φρανσέσκα Καρπανίνι ως Λοχίας Άλι Τζόουνς, στρατιώτης στο Φρούριο Γκρίλι
* Αμπουμπάκρ Αλί ως Υπολοχαγός Νταν Μπακ, στρατιώτης στο Φρούριο Γκρίλι
* Έιντζελ Ρις ως ο εαυτός της σε cameo εμφάνιση

## Παραπομπές


## Εξωτερικοί σύνδεσμοι
* 
* 

Κατηγορία:Ταινίες του 2025
Κατηγορία:Αμερικανικές ταινίες της δεκαετίας 2020
Κατηγορία:Αμερικανικές θρίλερ ταινίες
Κατηγορία:Αμερικανικές πολιτικές θρίλερ ταινίες
Κατηγορία:Αγγλόφωνες ταινίες
Κατηγορία:Ταινίες γυρισμένες στο Νιου Τζέρσεϊ
Κατηγορία:Ταινίες του Netflix
Αστεροσκοπείο της Ρώμης

Το **[[Αστεροσκοπείο]] της Ρώμης** () είναι ουσιαστικά ένα σύνολο αστρονομικών εγκαταστάσεων στην Ιταλία, οι οποίες από το 2002 υπάγονται στο Εθνικό Ινστιτούτο Αστροφυσικής (*Istituto Nazionale di Astrofisica*, INAF). Η ονομασία «Αστεροσκοπείο της Ρώμης» μπορεί να αναφέρεται σε εγκαταστάσεις σε δύο διαφορετικές τοποθεσίες: στο **[[Λόφος Μάριο|Μόντε Μάριο]]** και στον Δήμο **[[Μόντε Πόρτσιο Κατόνε]]**.

## Στο Μόντε Μάριο
Στο Μόντε Μάριο λειτουργεί το «Αστρονομικό και Κοπερνίκειο Μουσείο» (*Museo Astronomico e Copernicano*, MAC), στο ισόγειο της Βίλας Μελλίνι. Αυτή η τοποθεσία, εντός της πόλεως της Ρώμης, σε υψόμετρο 128 μέτρα πάνω από την επιφάνεια της θάλασσας βρίσκεται σε γεωγραφικό μήκος 12° 27' 8,4" Α, το οποίο χρησιμοποιήθηκε ως ο κύριος μεσημβρινός (αντί εκείνου του Γκρήνουιτς) για τους χάρτες της Ιταλίας μέχρι τη δεκαετία του 1960. Η «παλαιά βιβλιοθήκη» του Αστεροσκοπείου της Ρώμης στο MAC περιέχει 4 χιλιάδες τόμους βιβλίων, αρκετά εκ των οποίων είναι παλαιότατα και εξαιρετικώς πολύτιμα	: Υπάρχουν μεταξύ άλλων ένας χειρόγραφος κώδικας του 14ου αιώνα με τα κυριότερα αστρονομικά έργα της εποχής, 5 αρχέτυπα βιβλία, περισσότερα από 270 βιβλία του 16ου αιώνα και 450 βιβλία του 17ου αιώνα. Μεταξύ των αστρονομικών βιβλίων συγκαταλέγονται οι πρώτες εκδόσεις των έργων του Κοπέρνικου, η *[[Μαθηματική σύνταξις]]* («Αλμαγέστη») του Πτολεμαίου, το *[[De sphaera mundi]]* του Σακρομπόσκο, το *Rosa Ursina* (1626-1630) του Κριστόφ Σάινερ, και οι πρώτες εκδόσεις των βιβλίων του Γαλιλαίου.

## Στο Μόντε-Πόρτσιο Κατόνε
To Αστεροσκοπείο της Ρώμης στο Μόντε-Πόρτσιο Κατόνε βρίσκεται περίπου 20 χιλιόμετρα νοτιοανατολικά από το κέντρο της Ρώμης, σε υψόμετρο 420 μέτρα. Ιδρύθηκε το 1938, η οικοδόμησή του άρχισε το 1939 και ολοκληρώθηκε το 1965. Υψώνεται πάνω από τα ερείπια μιας αρχαίας ρωμαϊκής επαύλεως, της «Βίλας της Ματιδίας» του 1ου αιώνα μ.Χ.. Το κτήριο του αστεροσκοπείου είναι επιβλητικό και χρησίμευσε για τη διατήρηση του εξοπλισμού του παλαιού «Εθνικού Αστεροσκοπείου» στη Ρώμη. Σήμερα έχει εκπαιδευτικό ρόλο, με εποπτικά μέσα διδασκαλίας για την εκπαίδευση φοιτητών, και επισκέψεις σχολείων, συλλόγων και του γενικού κοινού. Το 1965 ανεγέρθηκε ένας νέος αστρονομικός σταθμός για ερευνητικές παρατηρήσεις στο Κάμπο Ιμπερατόρε, σε υψόμετρο 2.200 μέτρα, πάνω στο όρος Γκραν Σάσσο. Το 2017 η διαχείριση του σταθμού αυτού μεταφέρθηκε στο νεοϊδρυθέν Αστεροσκοπείο του Αμπρούτσο, οπότε εμπίπτει σε διαφορετικό λήμμα.

Το κυρίως κτήριο στη θέση Μόντε-Πόρτσιο Κατόνε είναι τριώροφο και δίπλα του βρίσκεται το κτήριο του ξενώνα για επισκέπτες αστρονόμους, δύο ακόμα οικίσκοι για το βοηθητικό προσωπικό, και τα κτίσματα για το AstroLAB, το LightLAB (αμφότερα είναι διαδραστικά εργαστήρια για μαθητές και μαθήτριες σχολείων), καθώς και ο θόλος που στεγάζει το Τηλεσκόπιο του Μόντε-Πόρτσιο (*Monteporzio Telescope*, MPT). Το κυρίως κτήριο διαθέτει την αίθουσα συνεδρίων «Livio Gratton» και τη σύγχρονη βιβλιοθήκη. Η συνολική έκταση των κτηρίων είναι περίπου 8.750 τετραγωνικά μέτρα, ενώ μαζί με τους κήπους το Αστεροσκοπείο καταλαμβάνει έκταση 75 στρεμμάτων.

## Παραπομπές


Ρωμης
Αστεροσκοπειο Ρωμης
Αστεροσκοπείο του Καποντιμόντε

Το **Αστεροσκοπείο του Καποντιμόντε** () είναι αστεροσκοπείο στον ομώνυμο Λόφο Καποντιμόντε, στη Νάπολη της Ιταλίας. Αποτελεί τμήμα του ιταλικού Εθνικό Ινστιτούτο Αστροφυσικής (*Istituto Nazionale di Astrofisica*, INAF).

Καθώς συμβαίνει γενικότερα με τα ιστορικά αστεροσκοπεία των μεγάλων ευρωπαϊκών πόλεων, δεν διεξάγονται πλέον εκεί ερευνητικές παρατηρήσεις, αλλά το προσωπικό του επεξεργάζεται δεδομένα που συλλέγονται σε μακρινά σύγχρονα αστεροσκοπεία και από διαστημικές αποστολές, εντασσόμενο σε διεθνή προγράμματα, όπως είναι η αποστολή *[[Solar Orbiter]]*, ενώ αναπτύσσει όργανα για το Εξαιρετικά Μεγάλο Τηλεσκόπιο στη Χιλή.

Το Αστεροσκοπείο του Καποντιμόντε είναι το παλαιότερο επιστημονικό ίδρυμα στη Νάπολη, προάγοντας και διαδίδοντας διαχρονικά την επιστημονική γνώση και νοοτροπία στο ευρύ κοινό: Σήμερα διαθέτει πλανητάριο και ένα τηλεσκόπιο 40 εκατοστών για το κοινό. Σημαντική είναι και η συλλογή του ιστορικής αξίας αστρονομικών οργάνων, που εκτίθενται στο αντίστοιχο μουσείο του, καθώς και των παλαιών σπάνιων βιβλίων στη βιβλιοθήκη του αστεροσκοπείου.

## Ιστορία
Το Αστεροσκοπείο της Νάπολης ιδρύθηκε από τον Ιωσήφ Βοναπάρτη με διάταγμα με ημερομηνία 29 Ιανουαρίου 1807, στο παλαιό μοναστήρι του Σαν Γκαουντιόζο στον λόφο Καπονάπολι, με πρώτο διευθυντή τον αστρονόμο Τζουζέππε Κασσέλλα. Αλλά όταν ο Ζοακίμ Μυρά διορίσθηκε βασιλέας της Νάπολης, ενέκρινε στις 8 Μαρτίου 1812 την ίδρυση ενός νέου κτηρίου αστεροσκοπείου στον λόφο Miradois, κοντά στο βασιλικό του Ανάκτορο του Καποντιμόντε. Ο αστρονόμος Φεντερίγκο Τσουκκάρι και ο αρχιτέκτονας Στεφάνο Γκάσσε σχεδίασαν ένα μνημειώδες κτήριο νεοκλασικού ρυθμού. Στις 4 Νοεμβρίου 1812 τέθηκε ο θεμέλιος λίθος του νέου αστεροσκοπείου με επίσημη τελετή και προεξάρχοντα τον Υπουργό Εσωτερικών Τζουζέππε Τσούρλο. Το ίδρυμα εξοπλίσθηκε με προηγμένη συλλογή νέων τηλεσκοπίων, όπως το ισημερινό τηλεσκόπιο του Γιόζεφ φον Φράουνχοφερ με αντικειμενικό φακό διαμέτρου 17,5&nbsp;εκατοστών, τον μεγαλύτερο που είχε κατασκευασθεί έως τότε, και δύο γερμανικής κατασκευής γεωδαιτικούς κύκλους. Το 1812 ο Τσουκκάρι ίδρυσε και μία αστρονομική βιβλιοθήκη στο κτήριο του Σαν Γκαουντιόζο.

Στα μέσα του 1815 ο αποκατεστημένος βασιλιάς της Νάπολης Φερδινάνδος Α΄ των Δύο Σικελιών προσεκάλεσε τον Τζουζέπε Πιάτσι για να εποπτεύσει την ολοκλήρωση των εργασιών με τη βοήθεια του αρχιτέκτονα της Βασιλικής Σαν Φραντσέσκο ντι Πάολα, τον Πιέτρο Μπιάνκι. Το αστεροσκοπείο ολοκληρώθηκε το φθινόπωρο του 1819 και η πρώτη αστρονομική παρατήρηση σε αυτό έγινε από τον αστρονόμο Κάρλο Μπριόσκι στις 17 Δεκεμβρίου 1819.

## Παραπομπές


## Εξωτερικοί σύνδεσμοι
* Επίσημος ιστότοπος
* Δημοσίευση για το ιστορικό αρχείο του Αστεροσκοπείου

Καποντιμον
Αστεροσκοπ
Βόλφγκανγκ Βιντγκάσεν

Ο **Βόλφγκανγκ Βιντγκάσεν** (, 26 Ιουνίου 1914 – 8 Σεπτεμβρίου 1974) ήταν διάσημος Γερμανός τραγουδιστής της όπερας, συγκεκριμένα τενόρος, που διακρίθηκε διεθνώς για τις ερμηνείες του σε όπερες του Βάγκνερ.

Γεννήθηκε στην πόλη Ανμάς της δυτικής Γαλλίας και ήταν γιος του επίσης γνωστού τενόρου Φριτς Βιντγκάσεν και της σοπράνο Βάλι φον ντερ Όστεν, αδελφής της επίσης σοπράνο Έβα φον ντερ Όστεν. Ο Βόλφγκανγκ πρωτοεμφανίσθηκε στο Πφόρτσχαϊμ, στον ρόλο του Πίνκερτον στην όπερα *[[Μαντάμα Μπατερφλάι]]*, ενώ αργότερα διαδέχθηκε τον πατέρα του ως ο βασικός τενόρος της Όπερας της Στουτγάρδης. Προσκλήθηκε να τραγουδήσει στην επαναλειτουργία του Φεστιβάλ του Μπαϊρόιτ το 1951 και συνέχισε να εμφανίζεται και εκεί έως το 1970. Τελείωσε τη σταδιοδρομία του με τον ρόλο του Τριστάνου στις 27 Απριλίου 1972 στο Δημοτικό Θέατρο του Στρασβούργου. Είχε ηχογραφήσει πολλές όπερες, τόσο στο στούντιο όσο και σε παραστάσεις. Απεβίωσε στη Στουτγάρδη από καρδιακή προσβολή σε ηλικία 60 ετών.

Ο Βόλφγκανγκ Βιντγκάσεν ήταν έγγαμος, με τη σοπράνο Λόρε Βίσμαν (*Lore Wissmann*, 1922-2007).

## Παραπομπές


## Πηγές
* Το λήμμα «Βιντγκάσσεν Βόλφγκαγκ» στη *Νέα Ελληνική Εγκυκλοπαίδεια* «Χάρη Πάτση», τόμος 8, σελ. 527

Κατηγορία:Γερμανοί τενόροι
Βίλχελμ Βίντελμπαντ

Ο **Βίλχελμ Βίντελμπαντ** (, 11 Μαΐου 1848 – 22 Οκτωβρίου 1915) ήταν Γερμανός καντιανός φιλόσοφος, θεωρούμενος και ως ιδρυτής της λεγόμενης «σχολής της Βάδης».

## Βίος και σταδιοδρομία
Γεννήθηκε στο Πότσδαμ ως γιος κρατικού γραμματέα της Επαρχίας του Βρανδεμβούργου Σπούδασε στο Πανεπιστήμιο της Ιένας, όπου παρακολούθησε διαλέξεις του Κούνο Φίσερ και αργότερα στα πανεπιστήμια του Βερολίνου και του Γκέτινγκεν. Το 1870 υπερασπίσθηκε τη διδακτορική διατριβή του με τίτλο *Die Lehren vom Zufall* (= «οι θεωρίες της τύχης») και το επόμενο έτος πολέμησε ως στρατιώτης στον Γαλλοπρωσικό Πόλεμο. Απέκτησε την υφηγεσία του στο Πανεπιστήμιο της Ιένας με θέμα *Die Gewissheit der Erkenntnis: eine psychologisch-erkenntnisstheoretische Studie* (= «Επί της βεβαιότητος της γνώσεως: μια ψυχολογικο-επιστημολογική μελέτη»). Το 1874 νυμφεύθηκε τη Μάρτα Βίχγκραφ (Martha Wichgraf), με την οποία απέκτησαν 4 τέκνα.

Το 1876 ο Βίντελμπαντ έγινε καθηγητής της Επαγωγικής φιλοσοφίας στο Πανεπιστήμιο της Ζυρίχης, ωστόσο το επόμενο έτος επέστρεψε στη Γερμανία, όπου έγινε καθηγητής της Φιλοσοφίας στο Πανεπιστήμιο του Φράιμπουργκ. Το 1882 δέχθηκε μια θέση στο Πανεπιστήμιο του Στρασβούργου, του οποίου το 1894-1895 και το 1897-1898 διετέλεσε πρύτανης.

## Φιλοσοφικό έργο
Ο Βίντελμπαντ ήταν νεοκαντιανός φιλόσοφος, που όμως επιχειρηματολόγησε και κατά των απόψεων άλλων νεοκαντιανών της εποχής του, υποστηρίζοντας ότι «το να κατανοεί ορθώς κάποιος τον Καντ σημαίνει να τον υπερβεί». Αντιθέτως με τους θετικιστές συγχρόνους του, υπεστήριξε ότι η φιλοσοφία θα έπρεπε να επιδοθεί σε έναν ανθρωπιστικό διάλογο με τις φυσικές επιστήμες αντί να οικειοποιηθεί ακρίτως τη μεθοδολογία τους. Το ενδιαφέρον του για την ψυχολογία και τις επιστήμες του ανθρώπινου πολιτισμού αντιπροσώπευε μια αντίθεση προς τις σχολές του ψυχολογισμού και του ιστορικισμού από πλευράς ενός κριτικού φιλοσοφικού συστήματος.

Ο Βίντελμπαντ βασίσθηκε για την προσπάθειά του να επεκταθεί πέραν του Καντ πάνω σε φιλοσόφους όπως οι Γκέοργκ Βίλχελμ Φρίντριχ Χέγκελ, Γιόχαν Φρίντριχ Χέρμπαρτ και Χέρμαν Λότσε. Επίσης ο Χάινριχ Ρίκερτ συνδεόταν στενά ως προς τις απόψεις του με τον Βίντελμπαντ. Μαθητές του Βίντελμπαντ αναδείχθηκαν όχι μόνο ως φιλόσοφοι, αλλά και ως κοινωνιολόγοι, όπως ο Μαξ Βέμπερ, ακόμα και ως θεολόγοι όπως οι Ερνστ Τρελτς και Άλμπερτ Σβάιτσερ.

## Παραπομπές


## Πηγές
* 
* 
* 
* Το λήμμα «Βίντελμπαντ Γουλιέλμος» στη *Νέα Ελληνική Εγκυκλοπαίδεια* «Χάρη Πάτση», τόμ. 8, σελ. 528
* 

Κατηγορία:Γερμανοί φιλόσοφοι
Κατηγορία:Χριστιανοί φιλόσοφοι
Άλτονα

Η **Άλτονα** (γερμ. *Altona*) είναι η δυτικότερη από τις επτά περιφέρειες (δημοτικά διαμερίσματα) του Αμβούργου. Συνορεύει με την περιοχή Αμβούργο-Μίτε στα νότια και ανατολικά, την περιοχή Άιμσμπιτελ στα βορειοανατολικά και το κρατίδιο Σλέσβιχ-Χόλσταϊν στα βόρεια και δυτικά. Από το 1640 έως το 1864, βρισκόταν υπό τη διοίκηση της δανικής μοναρχίας και αργότερα έγινε ανεξάρτητος δήμος μέχρι το 1937. Τα σημερινά όρια της περιφέρειας είναι σχεδόν ίδια με αυτά του ανεξάρτητου δήμου, με τη διαφορά πως το Άιντελστεντ και το Στέλινγκεν-Λάνγκενφελντε ανήκουν πλέον στην περιοχή Άιμσμπιτελ, και τα σύνορα με το Ζανκτ Πάουλι έχουν υποστεί κάποιες αλλαγές. Αποτελείται από 14 δήμους. Στα ανατολικά της περιφέρειας βρίσκονται οι δήμοι Άλτονα-Άλτστατ, Άλτονα-Νορντ, Ότενσεν και Στερνσάντσε, οι οποίοι αντιστοιχούν στο παλιό κέντρο της πόλης, με 10.500 έως 13.000 κατοίκους ανά τετρ. χλμ. Στα βόρεια βρίσκονται οι δήμοι Μπάρενφελντ, Γκρος Φλότμπεκ, Ίζερμπρουκ, Λουρούπ και Όσντορφ, με 2.800 έως 5.800 κατοίκους/τετρ. χλμ. Στα δυτικά προάστια του Έλβα, οι δήμοι Μπλανκενέζε, Νίνστεντεν, Ότμαρσεν, Ρίσεν και Σύλντορφ έχουν τη μικρότερη πυκνότητα πληθυσμού, με 980 έως 2.700 κατοίκους/τετρ. χλμ., και χαρακτηρίζονται από περισσότερες μονοκατοικίες και βίλες.

Η πρώτη τεκμηριωμένη αναφορά στην Άλτονα χρονολογείται από το 1537 και αναφέρεται στην ταβέρνα του ψαρά Γιόακιμ φομ Λόε, η οποία τότε ονομαζόταν ακόμα «Άλτενα». Η Άλτονα αναπτύχθηκε γύρω από την ταβέρνα ως οικισμός ψαράδων και τεχνιτών, ο οποίος προωθήθηκε από τους τοπικούς ηγεμόνες, τους Κόμητες του Χόλσταϊν-Πίνεμπεργκ, στο πνεύμα του μερκαντιλισμού. Ο οικισμός πιθανότατα βρισκόταν στην πλαγιά γκέεστ, ανάμεσα στο Νόμπιστορ και την ψαραγορά της Άλτονα, στην περιοχή της σημερινής οδού Πέπερμέλενμπεκ. Σύμφωνα με τον Ρίχαρντ Έρενμπεργκ, το όνομα θα μπορούσε να προέρχεται από το γεγονός ότι, κατά τη γνώμη του συμβουλίου του Αμβούργου, το μέρος ήταν «πολύ κοντά» στα όρια της πόλης (στα Κάτω Γερμανικά *all to nah*‚ ή *allzu nah*). 

## Παραπομπές


## Εξωτερικοί σύνδεσμοι
* 

Κατηγορία:Αμβούργο
Πανελλήνιο Πρωτάθλημα Νεανίδων Καλαθοσφαίρισης 2020-2021

Το **Πανελλήνιο Πρωτάθλημα Νεανίδων Καλαθοσφαίρισης της περιόδου 2020-2021** αποτέλεσε την 35η διοργάνωση από τη δημιουργία του θεσμού. Διοργανώτρια αρχή ήταν η Ελληνική Ομοσπονδία Καλαθοσφαίρισης.Έλαβε χώρα από τις 25 Αυγούστου έως τις 29 Αυγούστου 2021 στο Κλειστό Γυμναστήριο του Νέο Ρυσίου Θεσσαλονίκης. Τον τίτλο του Πρωταθλητή Ελλάδος για την περίοδο αυτή κατέκτησε ο Γ.Σ. Ηλιούπολης για δεύτερη φορά στην ιστορία του.

## Πρόγραμμα και Αποτελέσματα

## Τελική βαθμολογία






## Συνθέσεις ομάδων
Οι συνθέσεις των ομάδων που συμμετείχαν στο τουρνουά είναι οι ακόλουθες:

## Διακρίσεις
Κατόπιν ψηφοφορίας απονεμήθηκαν οι ακόλουθες διακρίσεις:

## Παραπομπές


## Εξωτερικοί σύνδεσμοι

* Πανελλήνιο Πρωτάθλημα Νεανίδων 2021, στατιστικά στον επίσημο ιστότοπο της Ελληνικής Ομοσπονδίας Καλαθοσφαίρισης.



2020 2021
Πανελληνιο Νεανιδων
Κατηγορία:Αθλητισμός στην Θεσσαλονίκη
Ρογήρος Γκρέυ, 1ος βαρόνος Γκρέυ του Ρούθιν

Ο **Ρογήρος Γκρέυ, 1ος βαρόνος Γκρέυ του Ρούθιν**, αγγλ.: *Roger Grey, 1st Baron Grey of Ruthin* (π. 1298 – 6 Μαρτίου 1353) κλήθηκε στο κοινοβούλιο το 1324. Έκανε πολλή υπηρεσία ως στρατιωτικός.

Ο Ρογήρος ήταν γιος του Ιωάννου Γκρέυ 2ου βαρόνου Γκρέυ ντε Γουίλτον και της Μωντ Μπάσετ. Νυμφεύτηκε την Ελισάβετ, κόρη του Ιωάννη Χέιστινγκς 1ου βαρόνου Χέιστινγκς του Μπεργκαβεννί, με την οποία απέκτησε έναν γιο, που τον διαδέχθηκε ως:
* Ρέυνολντ Γκρέυ 2ος βαρόνος Γκρέυ ντε Ρούθιν.

Η κόρη του Μαρία, παντρεύτηκε τον σερ Γουλιέλμο ντ'Ίσνεϋ, υψηλό Σερίφη του Λίνκολνσιρ (1340), Ιππότη του Κοινοβουλίου (1343). 

## Βιβλιογραφία

## Πηγές
* Ντάγκλας Ρίτσαρντσον, Magna Carta Ancestry, 2η Έκδοση, Τόμος Ι, σελ.&nbsp;573.
* Ντάγκλας Ρίτσαρντσον, Magna Carta Ancestry, 2η Έκδοση, Τόμος II, σελ.&nbsp;181–182, 271–272.
* Ντάγκλας Ρίτσαρντσον, Magna Carta Ancestry, 2η Έκδοση, Τόμος III, σελ.&nbsp;329, 432.
* Ντάγκλας Ρίτσαρντσον, Magna Carta Ancestry, 2η Έκδοση, Τόμος IV, σελ.&nbsp;341–342.
* Ντάγκλας Ρίτσαρντσον, Καταγωγή των Πλανταγενετών, σελ.&nbsp;607, 620, 764–765.
* Ντάγκλας Ρίτσαρντσον, Plantagenet Ancestry: 2η Έκδοση, Τόμος III, σελ.&nbsp;100.
* Ντάγκλας Ρίτσαρντσον, Βασιλική Καταγωγή, Τόμος II, σελ.&nbsp;258.
* Ντάγκλας Ρίτσαρντσον, Βασιλική Καταγωγή, Τόμος III, σελ.&nbsp;123–124, 257, 442–443.
* Ντάγκλας Ρίτσαρντσον, Βασιλική Καταγωγή, Τόμος IV, σελ.&nbsp;313, 470.
* Ντάγκλας Ρίτσαρντσον, Βασιλική Καταγωγή, Τόμος V, σελ.&nbsp;367–368.
* Τζορτζ Έντουαρντ Κοκάιν, The Complete Peerage, Τόμος VI, σελ.&nbsp;151–153.
* Burke's Peerage, σελ.&nbsp;1162.
* Ρόνι Ο. Μποντίν, Η καταγωγή της Δωροθέα Πόιντζ, σελ.&nbsp;119.

Κατηγορία:Οικογένεια Γκρέυ
Ζωρζ-Φερνάν Βιντάλ

Ο **Ζωρζ-Φερνάν Ιζιντόρ Βιντάλ** (, 9 Μαρτίου 1862 – 14 Ιανουαρίου 1929) ήταν Γάλλος ιατρός, που γεννήθηκε στο Ντελύς της Αλγερίας.

Ειδικεύθηκε στην παθολογοανατομία, ωστόσο παρέδωσε και μαθήματα βακτηριολογίας στο εργαστήριο του καθηγητή Βικτόρ Αντρέ Κορνίλ (1837–1908) στο Παρίσι. Το 1895 ήταν επισκέπτης ιατρός στα νοσοκομεία του Παρισιού, ενώ το 1904 έγινε λέκτορας στην Ιατρική Σχολή του Πανεπιστημίου. Το 1905 διορίσθηκε σε διευθυντική θέση στο Νοσοκομείο Κοσέν. Στη διάρκεια του Α΄ Παγκόσμιου Πολέμου, ανέπτυξε εμβόλιο κατά του τυφοειδούς πυρετού, το οποίο μείωσε την εξάπλωση αυτής της νόσου στον γαλλικό και γενικότερα στους συμμαχικούς στρατούς.

Ο Βιντάλ ήταν σημαντικός ιατρικός συγγραφέας, με σειρά δοκιμίων για τις λοιμώδεις νόσους, ερυσίπελας, τις καρδιοπάθειες, τις ασθένειες του ήπατος και του νευρικού συστήματος, κλπ., εκτός από τις πάμπολλες συνεισφορές του σε εγκυκλοπαίδειες και τις δημοσιεύσεις του σε ιατρικά περιοδικά. Το όνομά του συνδέεται με τη λεγόμενη «οροαντίδραση του Βιντάλ» ή «οροδιάγνωση του Βιντάλ», ένα διαγνωστικό «τεστ» για τον τυφοειδή πυρετό. Επίσης, μαζί με τον αιματολόγο Ζωρζ Αγιέμ περιέγραψαν την επίκτητη αιμολυτική αναιμία, μια ασθένεια γνωστή ιστορικώς ως «σύνδρομο Hayem-Widal».

## Παραπομπές


## Πηγές
* Το λήμμα «Βιντάλ Φερδινάνδος-Γεώργιος-Ισίδωρος» στη *Νέα Ελληνική Εγκυκλοπαίδεια* «Χάρη Πάτση», τόμος 8, σελ. 527

Κατηγορία:Γάλλοι ιατροί
Κατηγορία:Μέλη της Βασιλικής Σουηδικής Ακαδημίας Επιστημών
Dogeza

Το **Dogeza** (Ιαπωνικά: *土下座*) είναι ένα στοιχείο της παραδοσιακής ιαπωνικής εθιμοτυπίας που περιλαμβάνει το γονάτισμα ακριβώς στο έδαφος και την υπόκλιση για να προσκυνήσει κανείς, ενώ ακουμπάει το κεφάλι του στο πάτωμα. Χρησιμοποιείται για να δείξει σεβασμό σε ένα άτομο υψηλότερης κοινωνικής θέσης, ως μια βαθιά συγγνώμη ή για να εκφράσει την επιθυμία για μια χάρη από το εν λόγω άτομο.

Ο όρος χρησιμοποιείται στην ιαπωνική πολιτική όπως «dogeza-gaikō» (Ιαπωνικά: *土下座外交*) που μεταφράζεται ως «διπλωματία προσκυνήματος» ή «εξωτερική πολιτική προσκυνήματος». Γενικά, το dogeza μεταφράζεται στα Αγγλικά ως «προσκύνηση» ή «προσκύνημα».

Στην ιαπωνική κοινωνική συνείδηση, η πράξη του να κάθεται κανείς στο έδαφος και να δημιουργεί μια σκηνή dogeza είναι μια ασυνήθιστη ένδειξη σεβασμού που χρησιμοποιείται μόνο όταν κάποιος παρεκκλίνει σημαντικά από την αναμενόμενη συμπεριφορά. Θεωρείται μέρος της εθιμοτυπίας και αποτελεί έκφραση μεταμέλειας για την ενόχληση του άλλου ατόμου. Εκτελώντας dogeza και ζητώντας συγγνώμη από κάποιον, συχνά το άλλο άτομο θα ηρεμήσει τουλάχιστον κάπως.

Στην ιαπωνική κουλτούρα η αξιοπρέπεια είναι ιερή. Το dogeza καταστρέφει συμβολικά την αξιοπρέπεια του ατόμου. Άρα, αν δεν υπάρχει απόλυτη αιτία, είναι κοινωνικά άβολο ή ακόμα και επιθετικό. Γι’ αυτό σήμερα, στη σύγχρονη Ιαπωνία είναι σπάνιο. Συχνά προκαλεί αμηχανία αντί σεβασμό, ενώ μερικοί το βλέπουν ως τοξικό κατάλοιπο του παρελθόντος.

Τον Φεβρουάριο του 2026, ο Ιάπωνας σούπερ σταρ του βόλει Γιούκι Νισίντα (Yuji Nishida) σε έναν διαγωνισμό σερβίς ακριβείας αστόχησε και η μπάλα κατέληξε στον ώμο μιας επόπτριας. Μόλις το αντιλήφθηκε, ξεκίνησε ένα σπριντ και βούτηξε στο τάραφλεξ, καταλήγοντας μπροστά της σε πλήρη στάση προσκύνησης dogeza. Σύμφωνα με τον Πέτρο Καλογερά, ο Νισίντα δε ζήτησε απλώς «συγγνώμη», αλλά προσέφερε έναν φόρο τιμής στην ανθρωπιά, θυμίζοντας σε όλο τον πλανήτη ότι ο πραγματικός πρωταθλητισμός ξεκινά από το ήθος.

Παρόλη τη σοβαρότητα του θέματος, δεν έχουν λείψει και οι σάτιρες του dogeza, όπως το μάνγκα του 2017 του Καζούκι Φουνάτσου (Kazuki Funatsu) *[[:en:Dogeza: I Tried Asking While Kowtowing|Dogeza: I Tried Asking While Kowtowing]]*, το οποίο διασκευάστηκε σε άνιμε τηλεοπτική σειρά το 2020.

## Δείτε επίσης
* Προσκύνημα

## Παραπομπές


Κατηγορία:Πολιτική της Ιαπωνίας
Κατηγορία:Κοινωνία της Ιαπωνίας
Κατηγορία:Πολιτισμός της Ιαπωνίας
Ιωάννης Γκρέυ, 2ος βαρόνος Γκρέυ του Γουίλτον

Ο **Ιωάννης Γκρέυ, 2ος βαρόνος Γκρέυ του Γουίλτον** (απεβ. 28 Οκτωβρίου 1323) ήταν Άγγλος ευγενής και διοικητής.

## Βιογραφία
Ο Γκρέυ ήταν γιος του Ρέτζιναλντ ντε Γκρέυ 1ου βαρόνου Γκρέυ του Γουίλτον και της συζύγου του Ματθίλδης.  Το πρώτο του αξίωμα ήταν ως αντικαταστάτης δικαστής του Τσέστερ από το 1296 έως το 1297.

Ο Γκρέυ συμμετείχε στην πολιορκία και την κατάληψη του Κάστρου του Κερλάβεροκ τον Ιούλιο του 1300, και ο θυρεός του καταγράφηκε στο *Ρολό του Κερλάβεροκ*, ένα ρολό θυρεών που συντάχθηκε κατά τη διάρκεια αυτής της πολιορκίας.

Ο Γκρέυ κλήθηκε να συμμετάσχει στο Κοινοβούλιο από το 1309 έως το 1322. Ο πρώτος κοινοβουλευτικός διορισμός του ήταν αυτός του λόρδου Χειροτονούντος το 1310,  και ακολούθησε η χορήγηση το 1311 του Κάστρου Ρούθιν, το οποίο πέρασε στον νεότερο γιο του Ρογήρο ντε Γκρέυ.  Συμμετείχε στη Μάχη του Μπάνοκμπερν, στις 24 Ιουνίου 1314. Παρ' όλα αυτά, διορίστηκε από τον Εδουάρδο Β' ως αρχιδικαστής της Βόρειας Ουαλίας τον Φεβρουάριο του 1314/15. 

Ο Γκρέυ απαλλάχθηκε από τις αρμοδιότητές του ως φύλακα τον επόμενο χρόνο, και κλήθηκε να συγκεντρώσει στρατεύματα, σε απάντηση στην εξέγερση με επικεφαλής τον Λιουέλιν Μπρεν. Διετέλεσε συντηρητής της ειρήνης για το Μπέντφορντσιρ το 1320.  Το 1322 διατάχθηκε να συγκεντρώσει στρατεύματα στην Ουαλία, και να συμμετάσχει στη βασιλική συγκέντρωση στο Κόβεντρυ. 

## Οικογένεια
Ο Γκρέυ νυμφεύτηκε την Άννα, κόρη του Γουλιέλμου Φέρερς του Γκρόμπυ, στο Λέστερσιρ. Απέκτησαν:
* Ερρίκος, 3ος βαρόνος Γκρέυ του Γουίλτον (απεβ. 1342).
** Ρέγκιναλντ, 4ος βαρόνος Γκρέυ του Γουίλτον.
*** Ερρίκος, 5ος βαρόνος Γκρέυ του Γουίλτον.
**** Ριχάρδος, 6ος βαρόνος Γκρέυ του Γουίλτον.
***** Ρέγκιναλντ, 7ος βαρόνος Γκρέυ του Γουίλτον.
****** Ιωάννης, 8ος βαρόνος Γκρέυ του ΓΟυίλτον.
******* Εδμόνδος, 9ος βαρόνος Γκρέυ του Γουίλτον.
******** Γουλιέλμος, 13ος βαρόνος Γκρέυ του Γουίλτον.

Δεύτερον, ο Γκρέυ νυμφεύτηκε τη Μωντ, κόρη του Ραλφ Μπάσετ. Απέκτησαν:
* Ρογήρος Γκρέυ 1ο βαρόνος Γκρέυ του Ρούθιν (απεβ. 1353). Γενάρχης του κλάδου του Ρούθιν. 

Ο Γκρέυ απεβίωσε στις 28 Οκτωβρίου 1323. 

## Αναφορές

## Περαιτέρω ανάγνωση
* Τζορτζ Έντουαρντ Κοκάιν, *The Complete Peerage*, Τόμος II, σελ.&nbsp;3· Τόμος VI, σελ.&nbsp;151, 173–174.
* *Burke's Peerage*, 1938, σελ.&nbsp;1162.

ΚΑτηγορία:Οικογένεια Γκρέυ